31998R2619
L 329/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2619/98 НА КОМИСИЯТА
от 4 декември 1998 година
за изменение на Регламент (ЕО) № 2042/98 относно специалните условия за предоставяне на помощи за частно складиране на свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕО) № 3290/94 (2), и по-специално член 4, параграф 6 и член 5, параграф 4 от него,
като има предвид, че Регламент (ЕО) № 2042/98 на Комисията (3) задължава операторите да изнесат продуктите, които са предмет на договор за складиране, след приключване на срока им на складиране; като има предвид, че тази разпоредба значително затруднява приложимостта на този режим на оказване на подкрепа, а в резултат на това - и интереса на износителите към него; като има предвид, че във връзка с това е целесъобразно да се заличи тази разпоредба;
като има предвид, че е необходимо прилагането на настоящия регламент да започне от началото на срока за подаване на заявленията за договори, т.е. на 28 септември 1998 г., с цел да се гарантира еднакво третиране на всички оператори, участващи в режима на предоставяне на помощи за частно складиране;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 2042/98 се заличават параграфи 2 и 3, а параграф 4 се обозначава като параграф 2.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 28 септември 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 декември 1998 година.